શારીરિક ક્ષમતાના પાંચ મુખ્ય પરિબળો છે તેમના ચાર પરિબળો અથવા મૂળભૂત તત્વો જેવા કે બળ, ઝડપ, સહનશક્તિ, અને નમનીયતા પાંચમું પરિબળ “ગતિસુમેળ” છે.1978 પહેલાં ગતિસુમેળ શક્તિ (Co-ordinative Ability) એજીલીટી (Agility) તરીકે ઓળખાતી હતી. વૈજ્ઞાનિક બ્લમે (Blume) 1978 માં પોતાના વૈજ્ઞાનિક તારણો ઉપરથી પ્રતિપાદિય કર્યું અને ક્ષેત્ર સમક્ષ રજૂ કર્યું કે એજીલીટી એ અનેક પ્રકારની (7 પ્રકારની ગતિસુમેળ શક્તિઓનું સંમિશ્રણ છે અને ત્યારથી ગત્યાત્મક પરીબળોના પાંચમાં પરિબળ તરીકે ગતિસુમેળ શબ્દ પ્રચલિત થયો અને પ્રસ્થાપિત પણ થયો. પ્રાથમિક રીતે ગતિસુમેળ શક્તિ મધ્યવર્તી જ્ઞાનતંત્રના કાબુ અને નિયમન હેઠળની શક્તિ છે. ગતિસુમેળ એ ક્રિયા નિયમનનું એક અવિભાજ્ય અંગ હોઇ તેનો મનોવૈજ્ઞાનિક નિયમન પ્રક્રિયા સાથે નજીકનો નાતો રહેલો છે.